Bikini Set Paradise Tri-fixo California - Marka / Designer Rio de Sol\n> Zenski kupaći kostimi > Dvodelni kupaći kostimi > Brazilski bikini > Trouglasti gornji deo > SET PARADISE TRI-FIXO CALIFORNIA\nGornji deo (Top) 32.80 Euro\nMix & Match SET PARADISE TRI-FIXO CALIFORNIA Rio de Sol. Kombinujte, uparujte i pronađite svoju savršenu kombinaciju! Napravite sopstveni bikini komplet i izaberite veličine, oblike, boje i štampu! Odličan izbor, najbolji kvalitet i najnoviji trendovi - ovo i mnogo toga drugog ćete pronaći u prodavnici „Brazilian Bikini“!\nPodaci o proizvodu SET PARADISE TRI-FIXO CALIFORNIA Rio de Sol\nBikini Raznobojni Rio de Sol 2021\n• Pomešajte i podudarite ovu stavku sa: Top paradise bra-sport, Bottom paradise nice, Bottom paradise ibiza-fix\n• BBS identifikacioni broj: 230232\nPreporuka veličine i podudaranja za: Bikini Rio de Sol Set Paradise Tri-fixo Cal\nPusti video Bikini SET PARADISE TRI-FIXO CALIFORNIA - Rio de Sol 2021\nSlike za Bikini Raznobojni Rio de Sol 2021\nUputstva za negu za: Rio de Sol Set Paradise Tri-fixo Cal\nRio de Sol SET PARADISE TRI-FIXO CALIFORNIA 59.20 Euro


Mladić na posterima u Srbiji | Politika | DW | 15.05.2006\nMladić na posterima u Srbiji\nHaški bjegunac Ratko Mladić bio je po broju postera i izjava o njemu glavna ličnost, ovog vikenda, na dva četnička saboba na Ravnoj Gori, a njegov lik nije nedostajao ni na skupu u Sava Centru posvećenom referendumu u Crnoj Gori sa akcentom na zajedničku državu. Informacije o mogućem atentatu na premijera RS, Milorada Dodika, malo ga je odgurnula u drugi plan.\nInformacije koje objavljuju i današnji beogradski mediji o pripremanju atentata na premijera RS, Milorada Dodika, komentarišu se i doživljavaju se Beogradu sa nevjericom. Pogotovo onaj dio u kome se kaže da ga je lično o tome obavijestio ministar policije Srbije, Dragan Jočić. Postavilo se i pitanje; da to možda nije jedna od informacija koja bi trebalo da skrene pažnju sa haškog bjegunca Ratka Mladića, iako je uvijek nezahvalno ulaziti u takve predpostavke.\nŠto se, pak, generala Mladića tiče on je po posterima na dva četnička sabora na Ravnoj Gori bio više u centru pažnje nego četnički vođa Draža Mihajlović. Brojni gosti iz RS su se prosto utrkivali pred novinarima ko će sročiti ljepšu rečenjicu o njemu. Sa druge sstrane, predsjednik Srpskog pokreta obnove i šef diplomatije, Vuk Drašković, ponovio je i na Ravnoj Gori da nacija ne smije biti talac jednog čovjeka ma ko on bio kako bi se država približila EU. Na ovom Saboru Evropa je pominjana više nego ikada.\nNa do sada najvećem skupu u Beogradu posvećenom referendumu u Crnoj Gori grupa mladića pokušala je da promoviše lik Ratka Mladića. Iz sale je izbačen jedino mladić koji je držao njegov poster u vidu poveza preko usta dok su drugi ostali, ali nisu pretjerano isticali Mladićev poster. Ovom skupu prisustvovvao je i premijer Vojislav Koštunica, ali nije komentarisao ekscsece. Po ocjeni bivšeg ministra pravde, Vladana Batića, general Mladić je očito u Srbiji i da Koštunica pokušava da sa njim pregovara.\nPriča o Mladiću proteklog vikenda dobila je svoju završnicu u sinošnjoj emisiji «Utisak nedelje» u kojoj se jasno vidi kako na taj problem gleda vlast i opozicija. Ministarka poljoprivrede Ivana – Dulić Marković koja podržava vladu Vojislava Koštunice:\n«Ja verujem da postoji nada da zbog reči i obećanja, ili neobećanja, koja je dao (premijer) Koštunica da postoji ozbiljna namera, jer Mladić je izblamirao ovu vladu i naše stranke i da je to verovatno izazvalo neki nivo rešenosti da ga pronađu i da ga isporuče u Hag».\nSa druge strane, predsjednica Građanskog saveza Srbije, Nataša Mićić, smatra da vlada nije spremna na rizične poteze oko Mladića. Nasuprot:\n« Recimo, Velimir Ilić kaže za Mladića da će ostati junak ako se preda. Šta to znači? To znači da on o njemu misli da je junak».\nIlić je, inače, ministar za kapitalne investicije i on nije jedini koji tako misli o Mladiću.


Mogherini potvrdila podršku EU Palestincima - BHRT\nYou are here: Home / Svijet / Mogherini potvrdila podršku EU Palestincima\nMogerini je u razgovoru sa šefom palestinske diplomatije Rijadom Al Malkijem (Riyad al-Maliki), ponovila kako Brisel (Bruxelles) podržava Palestince i Agenciju Ujedinjenih naroda za pomoć palestinskim izbjeglicama na Bliskom istoku (UNRWA).\nVisoka predstavnica Evropske unije je ohrabrila Palestinsku upravu da nastavi angažman na poboljšavanju humanitarne situacije u Gazi, sprečavanju obnove nasilja i na ponovnom ujedinjenju Gaze i Zapadne obale pod jedinstvenom i legitimnom palestinskom vlašću.\nMogerini i Malki su razmijenili mišljenja o odnosima Evropske unije i Palestinske uprave. Razgovarali su i o situaciji na terenu, prije svega o trenutnoj političkoj i humanitarnoj situaciji u Pojasu Gaze, saopćila je Evropska služba za vanjske poslove (EEAS).\nSDS traži poništenje odluke o potvrđivanju izbornih rezultata 08.11.2018.\nTodorić ostaje u pritvoru zbog opasnosti od bijega 08.11.2018.\nU napadu u tramvaju troje mrtvih\nPutin otvorio dvije elektrane na Krimu


Porsche 356 iz Ulice susreta - Autoslavia\nPorsche 356 iz Ulice susreta\n„Jevremova, ulica susreta“ dočekala nas je pre nekoliko meseci toplom dobrodošlicom, lepim programom, ljudima otvorenog srca i desetinama starovremenskih vozila okupljenih u kompaktnu kolonu. Nismo ni slutili da će simboličan naziv manifestacije poslužiti kao uvertira da sa događajem potpuno nevezano, ali sadržajem savršeno prikladno, naletimo na jedan otvoreni Porsche 356B i njegovog vlasnika, gospodina Dragana. Shvatili smo da je verovatnoća pronalaženja jednog takvog automobila u Beogradu i to baš u trenutku kada se oko njega nalaze Ford A s kraja dvadesetih godina prošlog veka i desetak godina mlađi Chrysler Airstream, sada veća od mogućnosti da se taj automobil pojavi i na našem sajtu.\nNe želevši da statistika porazi naše namere, a tik pre nego što je uplovio na sjajna kožna sedišta njegovog enterijera i odluta u nepoznatom pravcu, uspeli smo da uhvatimo njegovog vlasnika za jednu kratku dozu razgovora. Ulica susreta je tako i nama pružila nešto što nismo mogli da očekujemo, kao i naš užurbani sagovornik koji nam je uz kontakt telefon ostavio i dovoljno vremena da se makar na kratko upoznamo sa njegovim kabrioletom. Idilične okolnosti započete tada, nastavljene su tokom prethodne nedelje kada smo uz pomoć ljudi iz JP „Beogradska tvrđava“ kojima dugujemo veliku zahvalnost, dobili saglasnost da druženje sa Draganom i njegovim automobilom nastavimo u donjem gradu Beogradske tvrđave.\nMalobrojni sačuvani objekti u podnožju grebena koji je poneo višemilenijumski teret istorijskih dešavanja jezgra srpske prestonice, nisu ostavljali prostora za nedoumicu pri izboru lokacija za fotografisanje. Pozadina sačinjena od kamena i opeke ugrađenih u nekadašnju topolivnicu iz 18. veka bila je i više nego spremna da asistira malom sivom kabrioletu. Prolaskom kroz rampu razgraničenja donjeg grada i kule Nebojša, poslednje ispostave najvećeg gradskog utvrđenja prema reci, Dragan je parkirao automobil na naznačenom mestu i time okončao naše klinačko nestrpljenje. Uz škljocanje fotoaparata, Đorđeva beležnica koja sadrži mnoštvo automobilskih detalja o kojima ste imali priliku da čitate, kao i pojedine neotkrivene tajne njihovih vlasnika, bila je ponovo spremna da olovkom sasluša još jednog oldtajmeraša.\nBilo mu je 14 godina kada je njegov život trajno obeležen vožnjom u jednom istovetnom automobilu. Od tada je prošlo nekoliko decenija pre nego što se 2007. godine, želja za ponovnom vožnjom ostvarila na duže staze – jedan Porsche 356B iz Kalifornije doputovao do njegove garaže! Komad iz 1961. godine sa motorom od 1600 kubnih centimetara i 75 konjskih snaga danas predstavlja samo deo njegove kolekcije Porschea među kojima se nalazi i jedna kupe verzija modela začetog u austrijskom Gmundu, ali i relativno noviji modeli ovog štutgartskog proizvođača. Pored pomenutih detalja, u nevericii smo saznali da se u njegovom posedu nalazi i jedan Mercedes-Benz 190SL za čiju vožnju tvrdi da ne nosi sportski duh automobila kojim je došao. Nesumnjiv hedonistički stav ljudi koji poseduju ovakvo sredstvo uživanja, upotpunjen je informacijom da Porsche svake godine na prikolici prevozi do Istre, gde laganom vožnjom uživa tokom letnjih meseci.\nIako mala, topolivnica koja je kasnije služila kao vojna kuhinja, a danas kao sedište Naučno-istraživačkog centra arheološkog instituta SANU, nije bila jedina znamenita lokacija na donjem gradu. Automobil smo pomerili do svojevrsnog arhitektonskog bisera, kapije izgrađene 1736. godine u čast velikog osvajača Beograda, cara Karla VI. Spoj ovog prelepog dela nemačke barokne arhitekture i automobila istog, ali novijeg porekla, privukao je i malobrojne prolaznike koji su zastajkivali i poželeli da fotografijom ovekoveče sebe pored ovako jedinstvene scenografije koja na najbolji način demonstrira večnost i neprolaznost. Tako je užurbani gornji grad Beogradske tvrđave makar na kratko postao ljubomoran na svoj preostali deo u nivou reke, gde se, za razliku od ratobornih namera većine stranih vozila koja su tokom prethodnog milenijuma kročila na tlo tvrđave, Porsche 356 svojim elegantnim linijama i ujednačenim zvukom motora manekenski prošetao pistom istorije.\nAutor teksta: Miloš Nikodijević\nAutor fotografija: Miloš Nikodijević, Aleksandar Vukićević\n1700cc356Barheološki institutbelgradebelgrade fortressbeogradbeogradska tvrđavadonji graddragankarlo VIkarlova kapijakula nebojšaPorscheporsche 356\nLegenda izlazećeg sunca\nŽuto-beli bombon Kombe\nKapitän na čelu flote\nTitov Pullman ponovo na prodaju\nKarmann Ghia je više od sna


Noć Portugalaca i Španaca – Nadlanu.com\nNoć Portugalaca i Španaca\nGoleada iz Lige šampiona prenela se i u Ligu Evrope. U prva četiri meča četvrtfinala postignuto je čak 19 golova, ponajviše zahvaljujući Portugalcima (Porto i Benfika), koji su dali devet i Špancima (Viljareal), koji je Tvente ispratio kući sa pet komada.\nTužno veče imali su Holanđani, altuelni šampion i lider u prvenstvu Tvente doživeo je debakl na „Madrigalu“, dok je PSV „popio“ četiri komada u Lisabonu. I jednim i drugim biće potrebno pravo čudo, pa da u revanšu izbore mesto među četiri najbolja.\nJedini neizvestan revanš meč četvrtfinala svakako će biti duel Brage i Dinama iz Kijeva, ali posle 1:1 u Ukrajini i imajući u vidu kako je tim Domingoša Pasijense igrao na svom terenu protiv Arsenala, Partizana, Liverpula, sigurno je da su u blagoj prednosti.\nTo praktično znači da bi završnica Lige Evrope mogla da bude mini šampionat Iberijskog poluostrva jer sve miriše na polufinalne duele između Porta i Viljareala, odnosno Benfike i Brage. Dakle, jedan portugalski tim gotovo sigurno igraće u finalu, 18. maja u Dablinu.\nPorto na „Dragau“ nije imao milosti prema moskovskom Spartaku i pokazao je da posle vraćanja šampionske krune na domaćoj sceni želi novi trofej u Evropi, prvi posle 2003. godine kada su pod vođstvom Žoze Murinja osvojili UEFA kup. Fantastično veče imao je Kolumbijac Rademal Falkao, strelac tri od pet golova u pobedi svog tima (5:1).\nNekadašnji centarfor River Plate sada je prvi strelac takmičenja sa deset golova, dok pogodak manje ima Đuzepe Rosija iz Viljareala.\nItalijan je u „petardi“ svog tima protiv Tventea postigao samo jedan pogodak, ali pošto je izvesno da će i jedni i drugi nastaviti takmičenje biće to zanimljiva borba.\nBenfika je u reprizi finala Kupa šampiona iz 1988. godine nadigrala PSV 4:1 i blizu je slatke osvete za poraz u pomenutom meču. „Orlovi“ su igrali odlično, imali 3:0, međutim mladi Labjad vratio je Holanđane u igru, ali je Havijer Saviola u poslednjim trenucima meča postigao još jedan pogodak i znatno otežao posao „filipsovcima“. Jagoš Vuković je ceo meč presedeo na klupi.\nNa stadionu „Valerij Lobanovski“ vođena je bespoštedna borba između kijevskog Dinama i Brage, a odluka o polufinalisti odložena je za revanš poišto posle 90 minuta nije bilo pobednika (1:1). Ukrajincima je mnogo nedostajao Miloš Ninković, a medveđu uslugu svom timu napravio je i Andrej Ševčenko, koji je za svega 15 minuta na terenu uspeo da dobije dva žuta kartona i ostavi saigrače na cedilu.\nBenfika - PSV 4:1\n(Aimar 37, Salvio 45, 51, Saviola 90+4 - Labijad 80)\nDinamo Kijev - Braga 1:1\n(Jarmolenko 6 - Gusev 13 a.g.)\nPorto - Spartak Moskva 5:1\n(Falkao 37, 84, 90+1 Varela 65, Maikon 70 - Kombarov 71)\nViljareal - Tvente 5:1\n(Marčena 22, Valero 43, Nilmar 45+1, 80, Rosi 55 - Janko 90+1)


Povezivanje usluga sa sistemom Office 2013 - Office podrška\nPovezivanje usluga sa sistemom Office 2013\nMožete da dodate usluge kao što su Facebook za Office, Flickr ili YouTube kako biste mogli brzo da dodajete slike, video zapise ili datoteke u Office datoteku tako što ćete izabrati stavke Datoteka > Nalog > Dodaj uslugu.\nMožete da dodate i usluge za skladištenje datoteka kao što su OneDrive ili SharePoint, odnosno za deljenje datoteka kao što su Facebook, LinkedIn ili Twitter.\nAko ne možete da odaberete ili vidite uslugu, možda ćete morati da se prijavite u Office. Možda ćete videti različite usluge ako ste prijavljeni pod ličnim nalogom ili nalogom organizacije.\nSaznajte više o prijavljivanju u Office


Vesti online / Humanitarni most / Stefane, želim ti brzo ozdravljenje\nStefane, želim ti brzo ozdravljenje\nSaznavši posredstvom našeg lista o teškoj sudbini dvoipogodišnjeg Stefana Miladinovića iz Niša, koji boluje od najpodmuklije bolesti - rabdomiosarkoma, malignog tumora mekog tkiva i da mu je potrebno lečenje u inostranstvu, plemenita Anđelka Đurović iz Melburna nije mogla da sedi skrštenih ruku.\nPočela trka sa vremenom: Stefan Miladinović sa roditeljima\nNe časeći časa, posredstvom Redakcije "Vesti" iz Sidneja, uputila je za ovog mališana pomoć od 200 dolara uz toplu poruku:\n"Dragi Stefane želim ti brzo ozdravljenje, neka te Bog i njegovi anđeli čuvaju!"\nNaši reporteri odmah su kontaktirali Stefanove roditelje, Ljudmilu i Zorana Miladinovića, kako bi ih obavestili o prispeću ovog dara.\n- Pre svega hvala toj divnoj dami koja je čak iz Australije poslala pomoć za našeg sina. Mnogo nam znači. Ogromnu zahvalnost dugujemo mnogim ljudima dobrog srca, koji su nam zdušno priskočili u pomoć saznavši i posredstvom drugih medija o situaciji u kojoj smo se našli. Zahvaljujući razumevanju sugrađana, ali i vaših čitalaca, do sada smo uspeli da prikupimo oko 45.000 evra, što je za svaku pohvalu i divljenje, ali tu ne smemo stati. Isto tako želim da se unapred zahvalim i gospodinu Milanu Ristiću iz Švajcarske, rodom iz Prokuplja, koji me je nedavno nazvao i najavio da će nam poslati pomoć - rekla je majka Ljudmila kojoj je dar Anđelke Đurović iz Melburna odmah prosleđen na kućni prag.\nMuke njenog sinčića, podsećanja radi, započele su krajem oktobra. Mališan je počeo da gubi apetit, bolela ga je desna noga, imao je problema sa mokrenjem... Brižni roditelji ni u snu nisu mogli da slute šta bi moglo da bude uzrok tih tegoba. Odveli su ga kod lekara, a tamo je usledio šok. Zbog ozbiljnosti situacije sa njegovim zdravstvenim stanjem, nisu smeli da čekaju ni dana, pa je prvi hirurški zahvat 9. novembra na Dečjoj hirurškoj klinici u Nišu.\nTrenutno je na hemioterapiji koju njegov maleni organizam ne podnosi lako. Nakon detaljne analize izvađenog tkiva, predložen je nastavak lečenja u centru u Italiji specijalizovan za lečenje ove vrste tumora, međutim, od skoro se situacija ponovo zakomplikovala.\n- Nažalost nemamo dobrih vesti. Stefan nije odreagovao na hemioterapiju i samim tim predlog da nastavi lečenje u Bolonji, otpada. Moramo da potražimo alternativnu metodu. Gde će to biti i koliko će koštati, još ne znamo. Reč je o jednom od najređih vrsta tumora, koje dobije četvoro dece u milion novorođenih. Vremena za čekanje više nemamo. Zato ćemo u narednih par dana saznati sve detalje. Molim Boga samo da što pre odemo gde treba i gde mu mogu pomoći - rekla je hrabra majka Ljudmila, koja se svim silama trudi da ostane jaka za svog sinčića, budući da supruga i nju čeka velika borba za zdravlje njihovog jedinog čeda.\nSvi plemeniti čitaoci "Vesti" koji žele da pomognu roditeljima malog Stefana Miladinovića i omoguće mu da nastavi lečenje u inostranstvu, mogu da stupe u kontakt sa njima na adresu: Vizantijski bulevar 42/19, 18000 Niš ili putem telefona: 00381 63 420 071 i 00381 63 590 001. Otvoren je i namenski račun na ime Stefan Miladinović\nDinarski račun: 160-5410200060646-25, a devizni za uplate iz inostranstva: IBAN RS 35 1605 4302 0087 35 SNjIFT/BIC DBDBRSBG, BANKA INTESA AD BEOGRAD.\nHUMANITARNI MOST Stefanu je potrebna vaša podrška


Novi HTC telefon će se ipak zvati Desire X | Tehnoloid.com\nHome Vesti\tNovi HTC telefon će se ipak zvati Desire X\nHTC je nastupio danas na IFA sajmu elektronike u Berlinu i prikazao najnoviji dotatak Desire liniji telefona – Desire X. Očekivali smo objavu ovog telefona, ali kao HTC Proto. Međutim pre nekoliko dana je procurela informacija da će se novi HTC telefon zvati Desire X. Desire X ima Super LCD ekran veličine 4 inča sa rezolucijom od 480 x 800 piksela. Procesor koji pokreće novi telefon HTC-a je dvojezgarni Snapdragon S4 procesor iz Qualcomm kompanije i doći će sa Android 4.0.4 Ice Cream Sandwich OS-om.\nKao i svi novi telefoni iz tajvanske kompanije, i ovaj će doći sa Beats Audio tehnologijom i sa Sense 4.0 korisničkim interfejsom. RAM memorija je nešto veća od minimalne koja može da podrži ICS, ali je nešto manja od standardne memorije od 1GB, odnosno iznosi 786MB RAM memorije. Interna memorija od 4GB nije velika, ali se može proširiti sa memorijskom microSD karticom kapaciteta do 32GB. Osim te memorije, dobijate i 25GB prostora na Dropbox-u na dve godine.\nOno što je velika mana ovog uređaja jeste to da ne postoji prednja kamera, dok je zadnja rezolucije 5 megapiksela. Ona ima blic, sposbnost slikanja HDR slika i snimanja u 720p rezoluciji. Doći će na Evropsko i Azijsko tržište sledećeg meseca.\nDa li vam ove specifikacije odgovaraju?\nAndroidBerlinDesire XHTCIce cream sandwichIFA 2012IFA sajamProtosmartfonspecifikacijetelefon\nAsus predstavio Vivo Tab i Vivo Tab RT


1. Rečna flotila i ove godine privukla pažnju Novobečejaca\n... brod “Kozara” i koji su posetili privremeno sidrište na obali Tise da se zaključiti da i kod nas vlada veliko interesovanje za vojsku naše države. Povezane vesti: Nina Badrić i Sergej Ćetković ...\n2. Nina Badrić i Sergej Ćetković očarali publiku na Gospojini\n... neposredno pred nastup, Nina Badrić je istakla da joj je veoma drago da je i ona, napokon, u Novom Bečeju. “Očekujem da će se ljudi dobro provest. Meni je već odlično. Ovo je jedna velika priredba, jedna ...\n3. Gospojina: naplata parkinga od 17 do 23 časa\n4. Velikogospojinski dani 2018 - program\n... ljudima za Velikogospojinske dane u Novom Bečeju, prvi put u svojoj karijeri. Proslavićemo taj dan genijalno, uz puno pesme, smeha i pozitivne energije“ – rekla je Nina Badrić, koju će publika videti druge ...\n5. Sergej Ćetković na Velikogospojinskim danima 2018\n6. Gospojina 2018 - Ko će nastupiti?\n... koji će se održati u periodu od 23. do 28. avgusta, je u toku, a ukoliko sve bude kako je planirano u petak bi trebalo da nastupi "Apsolutno romantično", u subotu mađarski bend "Piramis", Nina Badrić i ...


SKALPER SET - Sekači | Uradi Sam Doo\nKomplet dva skalpera i odgovarajućih rezervnih sečiva\nPraktičan set ručnih skalpera namenjenih za sečenje ili usecanje različitih materijala.\nSadrži dva skalpera sa plastičnim gumiranim kućištem i metalnim vođicama prihvata\nsečiva od 18mm i 9mm kao i po jedno pakovanje sa po 5 komada odgovarajućih\nrezervnih sečiva za njih u posebnim kutijama.\nSkalperi su kvalitetne izrade i imaju klizni prekidač sa zaključavanjem kao\ni alat za lomljenje istupljenih sečiva.


Kurs njemačkog jezika nivo A1 – IUS, od 11.02.2019. godine\nIUS Life centar za cjeloživotno učenje organizuje intenzivni kurs njemačkog jezika - nivo A1.\nKurs je pravi izbor za sve one koji žele uložiti trud i brzo naučiti ovaj naizgled zahtjevan jezik. Stručni predavači, rad u malim grupama, dinamični i interaktivni časovi garantuju brzo napredovanje u učenju njemačkog jezika.\nPočetak: 11.02.2019. godine\nTrajanje: 100 sati\nDani: ponedeljak, utorak, srijeda i četvrtak


Dva nova-stara odbornika od sljedeće sjednice brane boje SNSD-a u Skupštini Trebinja | Herceg Televizija Trebinje\nIzvor: Hercegovina Press | Datum:05.05.2021.\nVeć na idućoj sjednici trebinjske Skupštine u odborničke klupe će ispred SNSD-a dva nova-stara provjerene kadra, Zdravko Butulija i Blagoje Šupić.\nButulija je diplomirani ekonomista, dugogodišnji parlamentarac i ovo mu je peti mandat.\nBlagoje Šupić je doktor ekonomskih nauka, iskusan odbornik, dugogodišnji član partije i jedan od najaktivnijih odbornika u ranijim sazivima.\nObojica su poznata po predanosti i odgovornosti, pa je sasvim sigurno da će sjednice biti kvalitetnije, sa dobrim diskusijama, prijedlozima i replikama, jer se radi o odbornicima koji se dobro pripremaju za sjednice što su pokazali u ranijim sazivima.\nKako saznajemo sljedeća sjednica Skupštine grada Trbinja trebalo bi da bude održana 18. ili 19. maja.\nNa istom zasjedanju će biti imenovan i novi načelnik za finansije Grada Trebinja.


(FOTO) LUDOM RADOVANJE! Obećala oralni seks za 19 miliona Italijana, pa se predomislila! - Informer\nInformer | 10.01.2018. | 22:54\nStarleta Paola Saulino (27) najavila da će oralno zadovoljiti sve koji su 4. decembra na referendumu glasali protiv ustavnih reformi u Italiji. Zakazala turneju po gradovima, pa odjednom odustala\nItalijanska starleta Paula Saulino (27), koja živi u Los Anđelesu, obećala je oralni seks za čak 19 miliona ljudi koji su na referendumu 4. decembra glasali protiv ustavnih reformi u Italiji, ali se odjednom predomislila. Ona je svoju "felacio turneju" trebalo da započne 7. januara u Rimu, a samo nekoliko dana pre toga je odustala od svog poduhvata, čime je razočarala fanove.\nTurneja u deset gradova\nItalijanka, koja se proslavila provokativnim fotografijama na društvenim mrežama, kampanju je najavila 23. novembra na Fejsbuku. Tada je obećala da će izvesti oralni seks svim biračima koji zaokruže "ne" na referendumu o ustavnim promenama.\nZa vas sam spremila "pompa turneju" i prirediću vam neverovatno oralno zadovoljstvo\n- Svi koji zaokruže "ne" dobiće poklon od mene. Za vas sam spremila "pompa turneju" i prirediću vam neverovatno oralno zadovoljstvo - navela je Saulinova, koja je turneju nazvala "pompa" jer to u italijanskom žargonu znači felacio.\nStarleta je dodala da će od 7. do 21. januara obići deset gradova u Italiji, od Rima, preko Firence, Bolonje, Verone, Milana, Torina, Napulja i Barija do Palerma na Siciliji.\nNije je pokolebalo ni to što je na referendumu protiv reformi glasalo čak 59,12 odsto Italijana, odnosno oko 19 miliona građana. Uprkos tako velikom broju onih koji su rekli "ne", bila je rešena da održi obećanje.\n- Ja sam žena koja drži reč. Svih 19 miliona koji su zaokružili "ne" na referendumu, dobiće nagradu - poručila je manekenka.\nUjeo je pas\nMeđutim, predomislila se samo nekoliko dana pre početka kampanje. Početkom januara u intervjuu britanskom tabloidu "San" navela je da mora da otkaže felacio turneju, ali nije dala baš ubedljiv razlog za to. Rekla je da ju je pas ujeo za glavu i teško joj povredio lice, što bi bilo u redu da se taj incident nije dogodio 28. oktobra, skoro mesec dana pre nego što je obećala oralni seks glasačima.\n- Pas me je ugrizao za gornju usnu i nos. U bolnici su me zašili, a lekari su mi rekli da će rane potpuno zarasti tek za šest meseci. Za to vreme ne smem da pravim nikakve nagle pokrete usnama. Zato sam i otkazala turneju u Italiji - navela je Saulinova.\nОбјава коју дели PAOLA SAULINO ???????????? (@insta_paolina) дана 31. Мај 2017. у 12:32 PDT\nNjeni fanovi se sad osećaju prevareno. Oni smatraju da je starleta izmislila celu kampanju kako bi stekla popularnost. Zato su joj poručili da oralno zadovolji bar milion Italijana ako želi da "sačuva obraz".\nNi Madona nije održala obećanje\nSlično obećanje kao Italijanka Paula Saulino dala je pop zvezda Madona, i to pred predsedničke izbore u SAD. Pevačica, čije je pravo ime Luiza Čikone i poreklom je takođe Italijanka, obećala je da će oralno zadovoljiti svakoga ko glasa za demokratsku predstavnicu Hilari Klinton. Ni ona, međutim, nije održala obećanje.\nseks referendum Italija prevara stareta


Sea Dance nije uspio da odbrani titulu - Vijesti.me\nIZABRANI NAJBOLJI EVROPSKI FESTIVALI\nNajbolji hedlajneri: Prodigy, zvijezda festivala na Jazu\nPoznati su dobitnici nagrada na European Festival Awardsu, a mada su bili među nominovanima crnogorski Sea Dance i srpski Exit festival ove godine nisu krunisani.\nNa gala večeri održanoj preksinoć u holandskom gradu Groningenu za najbolji veliki festival proglašen je rumunski Untold festival, prenosi "Audio Media Intenational". Ovu nagradu Exit je dobio 2014.\nSea Dance nije odbranio titulu najboljeg festivala srednje veličine, koju je dobio mađarski Telekom Volt Festival, a za najbolji mali festival proglašen je njemački Hapiness.\nLollapalooza Berlin je izdvojen kao najbolji novi festival, najbolji zatvoreni festival je belgijski Les Transardentes, dok je festivalska himna godine "Lean On" Major Lazera.\nZa najboljeg hedlajnera proglašen je The Prodigy koji je nastupio prošlog ljeta na Jazu, najbolji novi izvođač je Hozier, a najbolji lajn ap imao je prošli Sziget.\nOdluka o nagrađenima pala je nakon glasanja publike i stručnog žirija, a zastupljeno je bilo 350 festivala iz 50 evropskih država, koji su ukupno prikupili 800 hiljada glasova.\nSuperStarYoYo 2 godine i 10 mjeseci\nProdigy... razvalili su!\nGoxP 2 godine i 10 mjeseci\ninace se nikad u istoriji ove dodele nagrada nije desilo da jedan festival odbrani titulu. Sea Dance je jos uvek na svom pocetku i tek mu je druga godina, bice jos nagrada, ima vremena :) treba podrzati maksimalno!\nMilicica 2 godine i 10 mjeseci\nču Untold najbolji, bilo je jačih festivala...\nWTF! 15.1.2016 13:38\nSad pogledah aftermovie... mnogo dobar festival... izvođači nisu mogli bit' bolji...\nZo1 2 godine i 10 mjeseci\nPih, pa ovi su smiješni za nas. Niko nema ovakvu plažu! NIKO!\na ovo da je leglo narkomana, ne zelim ni da komentarisem. idi bajo u njivu, pa sa ovcama bleji, ne ostavljaj svoj otrov na vesti gde mu nije mesto!


Vuković: Bulevar Svetog Petra Cetinjskog dobio moderan izgled\n"nakon tridesetak radnih dana temeljne rekonstrukcije"\n"Bulevar se dugo vremena nalazio u stanju koje nije bilo adekvatno, zato smo mi iskoristili ovu ljetnju pauzu, kada je manje vozila u saobraćaju, da radimo ono što je trebalo uraditi decenijma unazad"\nGradonačelnik Podgorice Ivan Vuković, sa saradnicima, obišao je danas završene radove treće i ujedno posljednje faze rekonstrukcije Bulevara Svetog Petra Cetinjskog, saopšteno je iz Glavnog grada Podgorica.\nU saopštenju se dodaje da se radi o potezu od raskrsnice ulica Svetozara Markovića i Ivana Vujoševića do raskrsnice sa Bulevarom Džordža Vašingtona.\n"Nakon tridesetak radnih dana temeljne rekonstrukcije Bulevara Svetog Petra Cetinjskog, prve od kako je bulevar izgrađen, on je danas dobio moderan izgled na ponos glavnom gradu i na zadovoljstvo svih građana Podgorice", istakao je Vuković, naglašavajući da to tako i treba da bude jer je ovo i najvažnija saobraćajnica u Podgorici i na ovom bulevaru se nalaze najznačajnije institucije Crne Gore.\n"Bulevar se dugo vremena nalazio u stanju koje nije bilo adekvatno, zato smo mi iskoristili ovu ljetnju pauzu, kada je manje vozila u saobraćaju, da radimo ono što je trebalo uraditi decenijma unazad. Sve od Ulice Marka Miljanova pa do Bulevara Džordža Vašingtona u dužini od 1,6 km dobili smo jednu novu saobraćajnicu, a vrijednost ove investicije je premašila 570.000 eura”, naglasio je Vuković i tom prilikom izrazio zahvalnost privrednom društvu ''Putevi'' i ostalim kolegama koji su odradili izvanredan posao na visokim temperaturama, na način da se rekonstrukcija glavne gradske saobraćajnice ne osjeti na način na koji se odvija saobraćaj.\nU saopštenju se dodaje da je u dužini Bulevara Svetog Petra Cetinjskog postavljena je ograda kako se u tom dijelu ne bi nepropisno parkirala vozila.\n"Naši sugrađani su imali priliku da vide i ogradu koja je postavljena duž Bulevara, na šta smo bili primorani zbog nekih loših navika, jer konačno moramo razumjeti da je ovo glavna gradska saobraćajnica i da je zabranjeno zaustavljanje na taj način se ugrožava normalno odvijanje saobraćaja u Glavnom gradu i bezbjednost ostalih učesnika u saobraćaju", saopštio je Vuković i najavio da će po sugestiji Sekretarijata za saobraćaj, treća traka bulevara biti odvojena za autobuse i taksiste i na taj način će se motivisati sugrađani da parkiraju svoje automobile i koriste alternativne vidove saobraćaja.\nVuković je kazao da je riječ o jednoj važnoj rekonstrukciji za Glavni grad na zadovoljstvo svih građana, ali da će saobraćajnicu koristiti i oni koji su ovu rekonstrukciju smatrali suvišnom.\n''Tokom septembra na ovoj saobraćajnici biće uređeno i zelenilo na jednom dijelu bulevara tamo do Blažovog mosta, te će na taj način Podgorica dobiti jednu aveniju kakvu zaslužuje Glavni grad evropske države. '' zaključio je Vuković.\nDirektor gradskog preduzeća Putevi Radenko Bulatović je istakao da je završena rekonstrukcija cijelog Bulevara Svetog Petra Cetinjskog dužine 1.6 km, preko 12m širine i preko 30.000 kvadrata.\n“Radovi su obihvatili uklanjanje postojećeg asfaltnog kolovoza, priprema podloge za asfaltiranje, rekonstruisanje slivničkih rešetki, izrada izravnavajućeg i habajućeg sloja, kao i horizontalnu signalizaciju”, saopštio je Bulatović.\nBulatović je naglasio da su radovi trajali preko 30 dana, a ukupna vrijednost investicije je 570.000 eura. On je takođe dodao da društvo na čijem je čelu nije bilo aktivno samo na gradskim saobraćajnicama, već su radili sanaciju saobraćajnica na ruralnom području. Posle izgradnje vodovodne mreže Putevi su radili sanaciju saobraćajnice koja povezuje Beri i Komane, kao i asfaltiranje u Lješanskoj nahiji gdje su završili peko kilometer puta vrijednosti 50.000 eura.\nBulevar Svetog Petra CetinjskogPodgoricaIvan VukovićGlavni grad PodgoricaPutevi\n26.02. 14:40 h\t441\t93731\n26.02. 10:16 h\t206\t62690\n26.02. 17:30 h\t186\t50339\n26.02. 13:31 h\t493\t48466\n26.02. 12:55 h\t1186\t43970


Za vikend pojačana kontrola saobraćaja – Suboticadanas\nPripadnici Uprave saobraćajne policije će tokom predstojećeg vikenda sprovesti akciju pojačane kontrole saobraćaja, sa posebnim akcentom na otkrivanje najtežih prekršaja čije činjenje može imati tragične posledice po učesnike u saobraćaju.\nU cilju poboljšanja stanja bezbednosti saobraćaja, na svim najvažnijim putnim pravcima, saobraćajna policija pojačano će kontrolisati prekršaje prekoračenje brzine kretanja vozila, nepropisno preticanje, upravljanje vozilom pod dejstvom alkohola ili psihoaktivnih supstanci, nekorišćenje sigurnosnog pojasa i nepropisno korišćenje telefona tokom vožnje. U kontroli saobraćaja biće angažovan maksimalan broj policijskih službenika, kao i svi raspoloživi tehnički uređaji, uključujući radare, alkometre i uređaje za kontrolu psihoaktivnih supstanci.\n“U poslednje tri godine tokom juna, prosečno je na putevima u Srbiji život izgubilo 50 ljudi, a saobraćajne nezgode najvećim delom bile su posledica neprilagođene brzine kretanja. Apelujemo na građane da poštuju saobraćajne propise i da odgovornim ponašanjem sačuvaju svoj i tuđe živote i doprinesu očuvanju svoje bezbednosti i bezbednosti drugih učesnika u saobraćaju”, ističu u MUP-u.\nRelated tags : Ministarstvo unutrašnjih poslovapojacana kontrola saobracaja\nHey Buddy!, I found this information for you: "Za vikend pojačana kontrola saobraćaja". Here is the website link: https://www.suboticadanas.rs/hronika/za-vikend-pojacana-kontrola-saobracaja/. Thank you


SULEJMAN VELIČANSTVENI: O SERIJI\n"Sulejman Veličanstveni" (tur. Muhteşem Yüzyıl, eng. Magnificient Century, hrv./bos.Veličanstveno stoljeće) je nova turska TV serija koja govori o životu i vladavini jednog od najvećih turskih i svetskih osvajača u istoriji, sultana Sulejmana Veličanstvenog. Radnja serije je smeštena u 16. vek.\nRežija Yağmur Taylan, Durul Taylan\nGlumci: Halit Ergenç, Nur Fettahoğlu, Nebahat Çehre, Okan Yalabık, Meryem Uzerli...\nSulejman Veličanstveni - istorijske činjenice\nPOSETILI STE NAŠU FACEBOOK STRANICU?


OSOBE SA INVALIDITETOM SU JEDNI OD NAS! Ovo je cilj 10 AGENDE UN za održivi razvoj DO 2030. godine\nUjedinjene nacije su smanjenje nejednakosti svrstale u cilj broj 10 Agende za održivi razvoj do 2030, Foto: promo / upnride\niNSPIRACIJA ZA BUDUĆNOSt\nUjedinjene nacije su smanjenje nejednakosti svrstale u cilj broj 10 Agende za održivi razvoj do 2030\nObjavljeno: 20.11.2018. 15:01h\nOsobe sa invaliditetom su jedna od najranjivijih društvenih grupa, koja usled brojnih prepreka teško ostvaruje svoja prava. Kako bi ostvarile svoj pun potencijal, neophodna je zajednička podrška čitavog društva\nInvalidnost je sastavni deo ljudskog života.Invalidnost se ne dešava drugim ljudima. Svako od nas je u jednom momentu svog života doživeo neki oblik fizičkog ili psihičkog oštećenja, privremenog ili trajnog, a svako ko doživi starost, neminovno se suočava sa problemima u normalnom funkcionisanju.\nOsobe sa invaliditetom su jedna od najmarginalizovanijih grupa na svetu. Prema podacima Svetske zdravstvene organizacije (SZO), milijardu ljudi na svetu je pogođeno nekim oblikom invaliditeta, što čini 15,6% svetske populacije. U zemljama Evropske unije 80 miliona ljudi živi sa nekim oblikom invaliditeta, što predstavlja jednu od šest osoba. Uzimajući u obzir da invaliditet često pogađa stariju populaciju i utiče i na članove porodice osobe sa invaliditetom, onda je broj ljudi koji su pogođeni ovim problemom mnogo veći. Takođe, broj osoba sa invaliditetom konstantno raste zbog sve starije svetske populacije, kao i zbog porasta hroničnih bolesti koje mogu dovesti do invalidnosti, kao što su kardiovaskularne bolesti, dijabetes i mentalne bolesti.\nUprkos tome, invalidnost posmatramo sa distance, a ova grupa ljudi je marginalizovana u svim segmentima života. Osobe sa invaliditetom su slabijeg zdravstvenog stanja usled ograničenog pristupa zdravstvenim uslugama, ne razvijaju svoje obrazovne potencijale u potpunosti, imaju manje prilika za zaposlenje i imaju veću stopu siromaštva od osoba bez invaliditeta. Invalidnost je i uzrok i posledica siromaštva. Stopa siromaštva osoba sa invaliditetom je 70 puta viša od proseka, delom zbog ograničenih pristupa zaposlenju.\nPored toga, predrasude u društvu i odnos javnog mnjenja, pored lošeg socijalnog i ekonomskog položaja u kome se nalaze, čine ih u velikoj meri ugroženom i diskriminisanom grupom.\nOdnos jednog društva prema ugroženim grupama predstavlja dostignuti nivo svesti i napretka tog društva. Za napredak jednog društva neophodno je uključivanje svih građana u zajednicu i omogućavanje svima jednako uživanje svojih prava.\nPrepoznajući značaj inkluzije i smanjenje nejednakosti za dostizanje održivog razvoja, Ujedinjene nacije su smanjenje nejednakosti svrstale u cilj broj 10 Agende za održivi razvoj do 2030, u kojem se ističe da niko ne bi trebalo da bude diskriminisan na osnovu godina, pola, religije, rase, etničke pripadnosti ili invalidnosti.\nIako ne postoji precizan podatak o broju osoba sa invaliditetom u Srbiji, procene su da ova grupa čini 8% stanovništva, iliti preko 800.000 ljudi.\nPoložaj i prava osoba sa invaliditetom u Srbiji su regulisane Ustavom Srbije, koji zabranjuje njihovu diskriminaciju, kao i brojnim zakonima i podzakonskim aktima, kao i međunarodnim konvencijama, od kojih je najvažnija Konvencija Ujedinjenih nacija o pravima osoba sa invaliditetom, čijom ratifikacijom je Srbija preuzela međunarodnu obavezu da „unapredi, zaštiti i osigura puno i jednako uživanje svih ljudskih prava i osnovnih sloboda svim osobama sa invaliditetom i unapredi poštovanje njihovog urođenog dostojanstva“. Pored ovoga, Srbija je ratifikovala i Revidiranu evropsku socijalnu povelju, koja garantuje pravo na nezavisnost, socijalnu integraciju i učešće u životu zajednice osobama sa invaliditetom.\nIako gotovo svaki zakonski akt koji je usvojila Narodna skupština Republike Srbije govori o nekom pravu osoba sa invaliditetom, primena u praksi ide jako sporo. Poverenica za zaštitu ravnopravnosti Brankica Janković podnela je Skupštini Srbije godišnji izveštaj za 2017. godinu, u kojem je navedeno da je najviše pritužbi instituciji poverenika podneto zbog diskriminacije na osnovu invaliditeta, skoro petina od ukupnog broja podnetih tužbi za diskriminaciju.\nPoslednji godišnji izveštaj Evropske komisije o napretku Srbije navodi da je ostvaren mali napredak što se tiče prava osoba s invaliditetom, ali da je situacija i dalje veoma teška, posebno u pogledu pristupa uslugama, zapošljavanju i obrazovanju osoba sa invaliditetom. Takođe se navodi da smeštaj i lečenje osoba sa psihosocijalnim i intelektualnim smetnjama u socijalnim ustanovama još uvek nisu uređeni u skladu s međunarodnim standardima.\nKomitet za prava osoba sa invaliditetom UN 2016. godine objavio je pregled stanja u Srbiji koji se odnosi na položaj osoba sa invaliditetom i na probleme sa kojima se suočavaju. Iako je objavljeno da je Srbija učinila određene pozitivne korake ka poboljšanju položaja marginalizovanih grupa, Komitet je izrazio zabrinutost zbog smeštaja dece sa invaliditetom u državnim institucijama, potrebu da se jasnije definišu kazne za kršenje prava osoba sa invaliditetom, kao i o neophodnosti sprovođenja mera kako bi se povećao nivo opšte informisanosti i povećala vidljivost osoba sa invaliditetom.\nIzveštaj navodi da su porodice i deca sa smetnjama u razvoju i invaliditetom često suočeni sa negativnim stavovima, te da 45% roditelja tvrdi da su oni ili njihova deca doživeli neku vrstu vređanja, omalovažavanja ili uznemiravanja zbog smetnji u razvoju deteta.\nSituacija se unapređuje, ali vrlo sporo, a jedan od uzoraka problema leži u nevidljivosti osoba sa invaliditetom. Jedan od problema sa kojima se ova lica susreću svakako je ostvarivanje prava na život u zajednici sa ostalim njenim članovima, i to je ono što održava predrasude prema njima. Ova grupa građana ne živi u specijalnom, već u jedinom društvu koje postoji, i imaju jednaka prava, ali još uvek ne i jednake mogućnosti da učestvuju u svakom njegovom segmentu ravnopravno sa svojim sugrađanima. Naša je moralna dužnost kao društva da budemo društveno odgovorni i omogućimo inkluziju osoba sa invaliditetom u zajednicu i kreiramo društvo jednakih šansi za sve.\nAutonomija, glas i učešće osoba sa invaliditetom\nTim Ujedinjenih nacija u Srbiji sprovodi projekat pod nazivom „Autonomija, glas i učešće osoba sa invaliditetom u Srbiji“.\nProjekat se fokusira na nekoliko tematskih oblasti ključnih za ostvarivanje prava osoba sa invaliditetom i obuhvatiće reformu trenutnog zakonskog okvira i prakse oduzimanja prava na samostalno donošenje odluka osobama sa intelektualnim invaliditetom i psihosocijalnim invaliditetom (pitanje poslovne sposobnosti). Ova praksa, koja je duboko ukorenjena u Srbiji, podrazumeva da se kroz sudski proces osobama oduzima poslovna sposobnost, što mnogi nazivaju „građanskom smrću“, budući da je osoba sprečena da donosi bilo kakve odluke od pravnog značaja u svoje ime. Ova praksa je u suprotnosti sa odredbama konvencije UN o pravima osoba sa invaliditetom.\nPored toga, projekat se fokusira na osnaživanje i ostvarivanje prava žena i devojčica sa invaliditetom, a naročito u oblasti seksualnog i reproduktivnog zdravlja i sprečavanje nasilja jer su ženama iz ove grupe često zdravstvene usluge nepristupačne i izložene su seksualnom i drugim oblicima nasilja. Takođe, u okviru projekta biće razvijeni i inovativni modeli zapošljavanja osoba sa invaliditetom, koje su u velikoj meri isključene sa tržišta rada usled postojećih predrasuda o produktivnosti osoba sa invaliditetom i barijera u okruženju, poput fizičkih i komunikacionih barijera.\nPartner timu UN u Srbiji je Ministarstvo za rad, zapošljavanje, boračku i socijalnu politiku, kao i nezavisne institucije i civilno društvo. Sve aktivnosti deo su petogodišnjeg Okvira razvojnog partnerstva (2016-2020) između Vlade Republike Srbije i tima Ujedinjenih nacija i doprinose ostvarenju ciljeva održivog razvoja 5, 10 i 16, kao i procesu pridruživanja EU (poglavlja 19 i 23).\nOsobe sa invaliditetomInvalidnostSvetska zdravstvena organizacijaMarginalizovaniZaposlenjeOSI Informator\nUPALI MU U KUĆU I ODNELI MILION EVRA! Ovakvu pljačku BALKAN ne pamti!\nVELIKA CENA: Parada i referendum koštali Rusiju preko 5 milijardi dolara\nGROM UDARIO GOLMANA: Mladi Ivan (16) hitno prebačen u bolnicu i bore mu se za život!\nOBRATILA SE KOLEGAMA\nKARLEUŠA BLJUJE VATRU, BESNA JE! Odavno nismo videli da je napisala OVAKO NEŠTO


VUČIĆ NOVINARKI N1: Ne morate da vičete, pitaćete kad vam JA odobrim!? | vesti-info.rs\nVUČIĆ NOVINARKI N1: Ne morate da vičete, pitaćete kad vam JA odobrim!?\n25. decembar 2015. | 319\t| | Aleksandar Vučić, izveštaj, novinari, Savet za borbu protiv korupcija\nBEOGRAD – Premijer Srbije Aleksandar Vučić poručio novinarki N1, nakon njenog inistiranja da dobije odgovor na postavljeno pitanje, da „ne mora da viče i da se prepire“. „Ja određujem ko postavlja pitanja, a svako će postaviti pitanja koliko hoće“, rekao Vučić.\nPremijer Vučić izjavio je da će za vikend pročitati izveštaj Saveta za borbu protiv korupcije o trošenju budžetskih sredstava na reklamiranje u medijima, ali da je presrećan što je najmanje novca potrošeno prošle godine.\nOd 124 državne institucije i preduzeća, Savetu za borbu protiv korupcije podatke o trošenju budžetskih sredstava na reklamiranje u medijima nisu dostavila Srbijagas, Telekom, Ministarstvo spoljnih poslova, ali i Vlada Srbije.\nEvo kako je premijer odgovorio na pitanje N1 kako je moguće da upravo Vlada, koja je osnivač Saveta za borbu protiv korupcije, tom telu nije dostavila podatke o trošenju javnog novca na reklame.\nVučić: Najmanje novca je potrošeno 2014. Nikada nijedan intervju nisam platio, ali sam veoma zainteresovan da vidim kompletne materijale i da na tome radimo. Izvolite…\nN1: Ali niste mi odgovorili na pitanje… Oprostite…\nVučić: Samo ne morate nikada da vičete i da se prepirete, ja imam beskrajno strpljenja na svako pitanje i dozvoljavam da još jedanput ponovite šta ste želeli da čujete.\nN1: Dakle, još jednom. S obzirom na to da je Vlada osnivač Saveta, a upravo Vlada nije dostavila sve potrebne informacije, i ne samo Vlada nego i Srbijagas i Telekom…\nVučić: Ne mogu da ulazim u to šta rade preduzeća, to morate njih da pitate, a što se Vlade tiče, ne znam da li je to posao Saveta za borbu protiv korupcije, ako jeste, ja sam veoma zadovoljan inače tim podacima i sve ću da uradim da im pomognem da te papire dobiju.\nN1: Pa zašto niste dosad?\nVučić: Niko me nije pitao za to. Znate, premijer se time ne bavi, ali nemam nikakav problem i sa oduševljenjem ću danas sve da zamolim na sednici Vlade, jer sam sada video da Pajtić plaća intervju Nedeljniku i da se pare troše na razne gluposti i uvek je dobro kada to vidim, to je za mene bogom dani papir, nisu mogli s lepšim papirom da izađu.\nVučić: ‘Ajd sad ima i neko drugi da postavlja pitanje…\nVučić: ‘Ajd sad ima i neko drugi da postavlja pitanje, ako ćete da idete u političke komentatore, to je druga stvar.\nN1: Nije komentar…\nVučić: Dobićete opet priliku, ja određujem ko postavlja pitanja, a svako će postaviti pitanja koliko hoće.\nN1: Mogu kasnije da pitam?\nVučić: Nego šta, nego šta, čim vam ja to odobrim.\n…nekoliko minuta kasnije…\nVučić: Izvolite, da li ima još neko pitanje?\nN1: Imam ja.\nVučić: Dao sam vam već tri puta, hajde sad i četvrti put, izvolite.\nN1: Pomenuli ste malopre neke „gluposti“ u izveštaju Saveta. Ministarstvo poljoprivrede u vreme mera štednje, u periodu od 2013. do 2014, potrošilo je novac iz buudžeta na ešarpe, kravate, srebrnjake i rakiju?\nVučić: Potpuno ste u pravu… To flaše rakije da li su promovisali neki proizvod ili ne, to ne mogu da znam, ali ako je za piće to je katastrofalno, a ako su promovisali neki domaći proizvod to je druga stvar. A šta će im ešarpe…to stvarno ne znam.